CABS .td_uid_2_6054f1ce5c358_rand.td-a-rec-img{text-align:left}.td_uid_2_6054f1ce5c358_rand.td-a-rec-img img{margin:0 auto 0 0} Tliet nassaba nqabdu mill-pulizija, u minn tmiem il-ġimgħa li għaddiet, ġew irrappurtati sitt każijiet ta' ksur sever tal-liġi lit-Taqsima tal-Protezzjoni tal-Ambjent fi ħdan il-Korp tal-Pulizija. Dan qalu l-Kumitat Kontra l-Qtil tal-Għasafar (CABS) fi stqarrija. L-Uffiċjal tar-Reati tal-CABS Fiona Burrows qalet li f'kull każ, il-pulizija rreaġixxew malajr u ltaqgħu mat-timijiet tal-CABS li pprovdewlhom l-evidenza f'forma ta' filmat biex jinqabdu n-nassaba. Tliet persuni nqabdu fil-fatt, u l-pulizija rnexxielhom iżarmaw seba' nases magħmulin apposta biex jinqabdu erba' tipi tal-għasafar tal-għana. Fi stqarrija CABS qalet li nassab minnhom irnexxielu jaħrab qabel ma l-pulizija waslu ħdejn in-nassa tiegħu, iżda l-Kumitat għandu t-tama li r-raġel jinqabad permezz tal-filmat li l-Kumitat stess ipprovda lill-pulizija. Photo: CABS Apparti dan, instabu 20 għasfur ħaj li ntużaw biex jingannaw lil għasafar oħra sabiex dawn jinqabdu. Dawn l-20 għasfur ġew ikkonfiskati u rahom veterinarju li aċċerta li dawn jistgħu jerġgħu jinħelsu. Skont il-CABS, l-insib bix-xbieki huwa prattika komuni daqskemm kienet is-sena li għaddiet, u din hi l-iżjed komuni f'postijiet max-xatt, bħal Ħad-Dingli, il-Baħrija u Delimara. F'Ottubru Filmat: Nassab hedded lil mara b'ġebla għax ħasibha waħda minna – CABS F'Novembru 'Studju xjentifiku' qed jaħbi l-insib illegali – CABS .td_uid_3_6054f1ce5c5e7_rand.td-a-rec-img{text-align:left}.td_uid_3_6054f1ce5c5e7_rand.td-a-rec-img img{margin:0 auto 0 0}